བོད་ཀྱི་གཏམ་དཔེ་ཞིག་ལ།ཤ་རུལ་སྨན་དང་ཐུད་རུལ་དུག་ཟེར་བ་ཞིག་ཡོད་མོད་དེ་ནི་ཤ་འདིའི་རིགས་དང་གཏན་ནས་འདྲ་ཡི་མེད།གཙོ་བོ་ཤ་རུལ་བ་ཟོས་ན་ལུས་ཀྱི་ཕྲ་ཕུང་རེ་རེ་ན་ང་ཚོ་གསོན་ཐུབ་པའི་སྲིན་འབུ་མང་བོ་ཞིག་ཡོད་པ་གསོད་པས་དོན་ལྔ་སྣོད་དྲུག་ལ་གནོད་པ་ཧ་ཅང་ཆེ།དེ་བས་ང་ཚོས་ཟས་རིགས་བསྟེན་སྐབས་དུས་ཚོད་ལྟར་བསྟེན་པ་དང་ཡང་ན་སྔ་དྲོ་ཟས་རྒྱག་ཙམ་ཟ་བ་དང་།ཉིན་གུང་འབྲིང་ཙམ།ཕྱི་དྲོར་ཉུང་ཙམ་ཟ་དགོས་ཀྱི་རེད།དེ་མ་གཏོགས་ལྷག་པར་དུ་དེང་སང་ཟས་རིགས་སྣ་ཚོགས་སྨན་རྫས་ཀྱིས་བསླད་ཡོད་པས་དེ་ཟོས་ན་ནད་རིགས་སྣ་ཚོགས་སྐྱེད་བྱེད་དུ་འགྱུར་བཞིན་ཡོད།ང་ཚོས་ཤི་ཤ་དང་ཕག་ཤ་འདིའི་རིགས་བཟའ་བ་ལས་དཀར་ཟས་བསྟེན་ན་ཡག་ཤོས་སུ་སྣང་།ངས་སྔོན་ཆད་ཤ་ཟོས་པ་ཡིན་ཡང་ལུས་ཕུང་རྒྱུན་དུ་མི་བདེ་བ་བྱུང་ཐལ།རྗེས་མ་ཤ་ཟོས་པ་མིན།དེ་བས་ད་སྐབས་གཟུགས་པོ་བདེ་ཐང་རེད།རེ་བ་ཡིན་ན་ཚང་མས་ཤ་རིགས་སྣ་ཚོགས་གང་ནས་ཡོང་བ་དང་དེ་གང་དང་གང་གི་ཤ་ཡིན་པའང་ངོས་ཟིན་དཀའ་བས་ལྷག་པར་དུ་ཆ་ཆེན་ཟ་མི་ཆོག་པ་ཞིག་གིས་འདི་བཟའ་བ་ནི་གཏན་ནས་མི་འོས་སོ།།